A ออกหุ้นกู้ 1.4 พันลบ.อายุ 3 ปี 6 เดือน ดอกเบี้ย 5.95% ขายรายใหญ่ 9-13 ต.ค.
A ออกหุ้นกู้ 1.4 พันลบ.อายุ 3 ปี 6 เดือน ดอกเบี้ย 5.95% ขายรายใหญ่ 9-13 ต.ค.

21 ก.ย. 2560

บริษัท อารียา พรอพเพอร์ตี้ จำกัด (มหาชน) หรือ A ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2560 มูลค่าไม่เกิน 1,400 ล้านบาท อายุ 3 ปี 5 เดือน 30 วัน ครบกำหนดไถ่ถอนวันที่ 30 เม.ย.64 กำหนดอัตราดอกเบี้ยคงที่ร้อยละ 5.95 ต่อปี ชำระดอกเบี้ยทุกๆ 3 เดือน โดยเสนอขายให้กับผู้ลงทุนสถาบัน และ/หรือ ผู้ลงทุนรายใหญ่
โดยบริษัทจะเปิดจองซื้อวันที่ 9-13 ต.ค.60 สำหรับผู้ลงทุนสถาบันและผู้ลงทุนรายใหญ่ ซึ่งเป็นผู้ถือหุ้นกู้ของบมจ.อารียา พรอพเพอร์ตี้ ครั้งที่ 2/2557 ครบกำหนดไถ่ถอนปี พ.ศ.2560 ที่ผู้ออกหุ้นกู้สามารถไถ่ถอนได้ก่อนครบกำหนด (หุ้นกู้ชุด A170A) และเปิดจองซื้อวันที่ 24-30 ต.ค.60 สำหรับผู้ลงทุนสถาบันและผู้ลงทุนรายใหญ่ไม่ว่าจะเป็นหรือไม่เป็นผู้ถือหุ้นกู้ของบริษัทชุด A170A
ขณะที่อันดับความน่าเชื่อถือของผู้ออกหุ้นกู้อยู่ที่ “BB+” แนวโน้มอันดับเครดิต”ลบ” โดยบริษัท ทริส เรทติ้ง จำกัด เมื่อวันที่ 30 ธ.ค.59
ทั้งนี้บริษัทมีวัตถุประสงค์จะนำเงินที่ระดมทุนได้จากการขายหุ้นกู้ครั้งนี้ไปชำระคืนหุ้นกู้ของบริษัท ชุด A170A จำนวน 1,393.7 ล้านบาทที่จะครบกำหนดไถ่ถอนวันที่ 31 ต.ค.60 และ/หรือ เพื่อชำระคืนตราสารหนี้ระยะสั้นทั้งจำนวนหรือบางส่วน และ/หรือ เพื่อจัดหาเงินทุนสำหรับใช้ในการลงทุนโครงการ และเป็นเงินทุนหมุนเวียน